O femeie din Bihor, declarată moartă de un polițist, s-a trezit când a fost pusă în coșciug.
O femeie din județul Bihor a fost declarată moartă de către un polițist. Aceasta s-a trezit atunci când familia încerca să o pună în coșciug. Femeia, în vârstă de 67 de ani, și-a îngrozit rudele.
O femeie în vârstă de 67 de ani a fost în centrul unei situații cel puțin ciudate. Femeia nu mai fusese văzută de câteva zile, așa că vecinii au chemat poliția.Agentul care a ajuns la casa femeii a găsit-o pe jos, fără semne vitale la prima vedere. Acesta a anunțat medicul de familie, care și-a luat angajamentul că va sosi a doua zi pentru a constata decesul.Membrii familiei au început pregătirile de înmormântare. Când au vrut să o pună în coșciug au realizat că aceasta începe să dea semne de viață. O ambulanță a fost chemată imediat.Echipajul medical a constatat că aceasta era în șoc hipotermic și a fost transportată de urgență la spital. Femeia este acum internată la secția de Terapie Intensivă din cadrul Spitalului Județean Oradea.Un dosar penal a fost deschis de către procurori pentru o posibilă neglijență în serviciu.